Comu lu so cumpaisanu Giovanni Meli, Pitrè addivintau mèdicu di prufissioni e pi chissu, vinni a cuntattu chî cchiù ùmili genti, di cui arricugghìu li primi materî pî Canti pupulari siciliani, pubbricati 'n dui vulumi ntô 1871. Assai mpurtanti fu macari lu cuntribbutu dâ matri, a cui didicau sta so prima òpira; addirittura dissi d'idda: «è la ma bibbliuteca dî tradizzioni pupulari siciliani».